জীবন রহমান

জীবন রহমান (১৯৬৪ – ১৬ জানুয়ারি ২০২০) বাংলাদেশের একজন চলচ্চিত্র পরিচালক ছিলেন। তিনি ১৫টি চলচ্চিত্র পরিচালনা করেছিলেন।

জীবনী
জীবন রহমান ১৯৬৪ সালে কিশোরগঞ্জের পাকুন্দিয়ার মঠখোলা গ্রামে জন্মগ্রহণ করেছিলেন। নব্বই দশকের শুরুর দিকে তার পরিচালিত প্রথম চলচ্চিত্র গহর বাদশা বানেছা পরী মুক্তি পায়।

জীবন রহমান পরিচালিত প্রেম যুদ্ধ ১৯৯৪ সালে মুক্তি পেয়েছিল। চলচ্চিত্রটিতে সালমান শাহ তার জীবনে প্রথমবারের মত কোনো চলচ্চিত্রের গানে কণ্ঠ দিয়েছিলেন। তিনি চলচ্চিত্রটির জন্য "তুমি আমার জীবনের এক স্বপ্ন যেন" শিরোনামের একটি গানে কণ্ঠ দিয়েছিলেন। চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।

জীবন রহমান আজকের সন্ত্রাসী ও আশার প্রদীপ এর মত চলচ্চিত্রও পরিচালনা করেছিলেন। এই চলচ্চিত্রগুলোও বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।

জীবন রহমান ২০২০ সালের ১৬ জানুয়ারি কিশোরগঞ্জের পাকুন্দিয়ার মঠখোলা গ্রামে নিজ বাসভবনে মৃত্যুবরণ করেন।

নির্বাচিত চলচ্চিত্র তালিকা
 গহর বাদশা বানেছা পরী
 হুলিয়া
 আজকের সন্ত্রাসী
 প্রেম যুদ্ধ
 আশার প্রদীপ
 আলী কেন গোলাম
 মহা সংগ্রাম
 উত্তর দক্ষিণ

তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:১৯৬৪-এ জন্ম
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:বাংলাদেশী চলচ্চিত্র পরিচালক